Foto: TASS Qozog‘iston prezidenti Nursulton Nazarboyev respublikaning Rossiyadagi elchisi Marat Tajinni o‘z ma’muriyati rahbarining birinchi o‘rinbosari etib tayinladi. Bu haqda davlat rahbari matbuot xizmati xabar berdi. 56-yoshli Tajin Rossiyada elchi sifatida 2014 yilning 11 fevral kunidan boshlab ishlab kelgan. Prezident matbuot xizmati xabariga ko‘ra, Nazarboyev o‘z ma’muriyati rahbari o‘rinbosari Baglan Maylibayevni vazifasidan ozod qilish to‘g‘risidagi farmonga imzo chekkan. U bu lavozimda 2011 yilning oktabridan ishlab kelgan.